Poštovani studenti,

Podsećam vas da se ispit iz Engleskog jezika 2 sastoji iz **pismenog i usmenog dela**. Pismeni ispit donosi maksimalno **10 bodova**, a usmeni **20 bodova**.

Izlaskom na pismeni ispit stičete pravo da polažete usmeni, bez obzira na broj bodova iz pismenog dela.

Raspored polaganja oba dela ispita će biti objavljen na sajtu škole, u odeljku Online studije i u Obaveštenjima, na osnovu broja prijavljenih kandidata.

**PISMENI ISPIT:**

Pismeni ispit se sastoji iz 20 pitanja sa ponuđenim odgovorima (a, b, c i d), kao na kolokvijumima. Pripreme za kolokvijume su ujedno i pripreme za ispit, ali bez pitanja otvorenog tipa. Kao što znate, možete ih pronaći u odeljku Online studije - Engleski jezik 2.

**USMENI ISPIT:**

Studenti koji izađu na usmeni ispit treba da pokažu sposobnost komunikacije na engleskom jeziku kroz kratak razgovor sa predmetnim nastavnikom. Teme za razgovor se odnose na gradivo sa časova vežbi. Nije potrebno da prepričavate lekcije, nego da svojim rečima izrazite mišljenje o sledećim temama:

1. Science at nursery school
2. Why are encouragement and discipline important for children?
3. What are the good and the bad points of rewards?
4. Why should we let children play at their own level?
5. What can we learn from children’s drawings?
6. Why is storytelling important? What are the characteristics of a good story and a good storyteller?
7. What is the role of music in children’s life?

Studentima koji su zadovoljni dosad stečenim bodovima biće upisana odgovarajuća ocena (od 6 do 8).

**VAŽNE NAPOMENE:**

* Engleski jezik je jedan od izbornih predmeta na drugoj i trećoj godini. Ukoliko želite da nastavite da pohađate kurs iz ovog predmeta sledeće školske godine, trebalo bi da dobijete ocenu 9 ili 10 iz Engleskog jezika 2. Dakle, obavezno je polaganje usmenog dela ispita.
* Studenti koji imaju mali broj bodova i moraju izaći na usmeni deo ispita da bi položili, za ocenu 6 treba da nauče da pročitaju i prevedu sledeće lekcije iz udžbenika za vežbe:

UNIT 10 - YOUR CHILD AND MINE

UNIT 14 - LET CHILDREN PLAY AT THEIR OWN LEVEL

Na ispitu ćete izvući jednu od ove dve lekcije. Molim vas da se dobro pripremite - potrebno je da pravilno izgovarate reči (odabrane lekcije su među najkraćim i najlakšim za učenje) i da, kroz usmeno prevođenje, pokažete da ste razumeli tekst.

Mirjana Galić, predmetni nastavnik